شیخ زکزاکی عصر حاضر میں ایثار اور استقامت کی علامت بن چکے ہیں

انہوں نے کہا کہ علامہ ابراہیم زکزاکی نائجیریا کے بہادر حسینی جس نے اپنے چھ جوان بیٹے راہ خدا میں قربان کر دیے حالیہ سانحے میں ان کا جوان بھتیجا محسن یعقوب زکزاکی شہید ہوا ہے جوکہ زکزاکی خاندان کی راہ حسینیت میں قربانی کی نئی مثال ہے۔

خبر کا کوڈ: 5769

تاریخ: 13 August 2022 - 16:52

مقدس دفاع نیوز ایجنسی کی رپورٹ کے مطابق، مجلس وحدت مسلمین پاکستان کے مرکزی سیکرٹری تنظیم و سربراہ عزاداری کونسل علامہ مقصود علی ڈومکی نے مجلس عزا سے خطاب کرتے ہوئے کہا ہے کہ نائیجیریا میں عزاداران امام حسین علیہ السلام پر سیکورٹی فورسز کی فائرنگ میں سات عزاداروں کی شہادت اور درجنوں زخمی ہوئے یہ المناک واقعہ نائیجیرین حکومت کے یزیدی کردار کا عکاس ہے اپنے ہی شہریوں پر مسلسل گولیاں چلانا اور معصوم انسانوں کا خون بہانا نائیجیرین حکومت کا وطیرہ ہے ابھی دنیا بھر کے لوگ نائیجیرین فورسز کے ہاتھوں کانو اور زاریا کے مومنین کا قتل عام اور بقیہ اللہ امام بارگاہ کی تخریب نہیں بھولے۔

انہوں نے کہا کہ علامہ ابراہیم زکزاکی نائجیریا کے بہادر حسینی جس نے اپنے چھ جوان بیٹے راہ خدا میں قربان کر دیے حالیہ سانحے میں ان کا جوان بھتیجا محسن یعقوب زکزاکی شہید ہوا ہے جوکہ زکزاکی خاندان کی راہ حسینیت میں قربانی کی نئی مثال ہے۔ زکزاکی عصر حاضر میں ایثار اور استقامت کی علامت بن چکے ہیں۔

انہوں نے کہا کہ دنیا بھر کے لوگ اسلامی تنظیمیں اور حقوق انسانی کے عالمی ادارے نائجیریا میں جاری قتل عام پر آواز بلند کریں۔ نائیجیرین حکومت کو یہ بات ذہن نشین رکھنی چاہئے کہ اغیار کی خوشنودی کے لئے اپنوں کا خون بہانا شرمناک عمل ہے اور اسے اس خون ناحق کا جواب دینا ہوگا۔